Gelowiges dink baie keer dat die bekommernis oor die aarde en die ekologie ’n groen saak is. Dit is iets vir HULLE, nie vir ONS nie. Feit is dat ons daarmee een van die sentrale waarhede van die geloof verloën, iets waarvan ons meesal onbewus lewe. In hierdie voortslepende droogte in die Wes- en Oos-Kaap (en verder) is dit iets waaroor ons gerus beter kan nadink, vanuit ‘n Bybelse perspektief daaroor. Lees gerus hierdie preek van my (uit 2012) om jou denke uit te daag en te verander. Dit neem jou op ’n toer deur die Bybel om die plek van die ekologie, die sorg en bewaring van die aarde, in die verlossingsplan van God uit te wys. Daar is ook verskeie verwysings na ander artikels wat jou kennis hieroor kan verbreed.